# Razpis za delovno mesto

**Asistent z doktoratom – Transdisciplinarne raziskave za trajnost na morjih**

Ključne besede: znanosti o trajnosti | transdisciplinarne raziskave | trajnost in pravičen prehod | obnova morij | znanost-politika-družba | družbene in upravljavske inovacije

**Mediteranski inštitut za okoljske študije (MIOS) Znanstveno raziskovalnega središča Koper (ZRS Koper)** išče zavzeto sodelavko ali sodelavca za sodelovanje v mednarodnem projektu Obzorje Evropa, ki je del portfelja Misij. ZRS Koper MIOS v njem igra vlogo koordinatorja konzorcija raznolikih partnerjev. Ta vloga ponuja edinstveno priložnost za dinamično in družbeno relevantno delo, ki obsega povezovanje znanja iz znanstvenih, političnih in državljanskih skupnosti tako na lokalni kot tudi evropski in globalni ravni.

Ključne odgovornosti

* Podpora vodji projekta pri koordinaciji in izvajanju projektnih aktivnosti.
* Samostojno izvajanje posameznih projektnih nalog in skrb za njihovo pravočasno izvedbo v skladu z zastavljenimi cilji.
* Aktivno sodelovanje pri razvoju in implementaciji transdisciplinarnih ukrepov za preobrazbene spremembe, družbene inovacije in izgradnjo inovacijskega ekosistema.
* Sodelovanje s širokim krogom deležnikov, vključno s slovenskimi občinami, oblikovalci politik EU, raziskovalci, državljani, inovatorji in umetniki.
* Organizacija in sodelovanje na dogodkih za deležnike ter kampanjah za obveščanje in ozaveščanje javnosti.
* Prispevanje k znanstvenemu razširjanju rezultatov in pripravi strokovnih ter znanstvenih objav.
* Prispevanje k razvoju znanosti o trajnosti z izvajanjem raziskav, ki temeljijo na podatkih iz projekta, ter s pripravo analiz, konceptualnih prispevkov in objav v znanstvenih revijah.
* Aktivna vloga pri razvoju inštituta na področju trajnosti in njegovem strateškem pozicioniranju v nacionalnem in mednarodnem prostoru.

Zahtevane kvalifikacije

* Doktorat znanosti iz relavantnega področja (npr. intredisciplinarne okoljske znanosti, družboslovje, humanistika).
* Izkušnje in ekspertiza za vprašanja, povezana z okoljem, družbeno pravičnostjo in vključenostjo, ter z interdisciplinarnim sodelovanjem
* Izkušnje s transdisciplinarnostjo, participativnimi metodami in sodelovalnim načrtovanjem raziskav.
* Odlično znanje slovenščine in angleščine.
* Vozniški izpit B kategorije.
* Radovednost, sodelovalnost, ekipno delovanje, ter v rešitve usmerjena naravnanost in proaktivnost

Pogoji zaposlitve

* Polni delovni čas, pogodba za 3 leta, z možnostjo podaljšanja še pred zaključkom projekta
* Lokacija: Koper, Slovenija, ter hibridno delo
* Začetek dela: med 1.9.2025 in 1.11.2025

 Zakaj se pridružiti naši ekipi?

* Delo na vznemirljivem transdisciplinarnem eksperimentalnem projektu z dosegom na lokalni in EU ravni,
* Številne priložnost za osebni razvoj in izobraževanje,
* Sodelovanje v okviru inštituta s partnerji na lokalni in mednarodni ravni, z raznoliko mrežo znanstvenikov, oblikovalcev politik in angažiranih državljanov
* Prispevanje k družbenemu cilju raziskovalnih misij EU in cilju misije Morja in vode

 Kako se prijaviti?

Svoj življenjepis, motivacijsko pismo in en ključni avtorski izdelek, ki poudarja vaše sposobnosti pošljite na kadrovska@zrs-kp.si do 5. junija 2025. Razgovori bodo potekali v prvih tednih junija.

Kontakt za več informacij:

Če imate specifična vprašanja, se lahko obrnete na:

Dr. Jerneja Penca

[Znanstveno raziskovalno središče Koper](http://www.zrs-kp.si/)

[Mediteranski inštitut za okoljske študije](https://www.zrs-kp.si/instituti-in-enote/mediteranski-institut-za-okoljske-studije/)